Bodová bolesť na chodidle pri dlhšej chôdzi
Pri dlhšej chôdzi ma začne výrazne bolieť miesto na pravom chodidle zo spodu, na palcovej nášľapnej ploche. Na danom mieste vidím niečo medzi mozoľom a pľuzgierom so začervenaným okrajom, ale nie je to výrazné, ani na dotyk, ani na pohľad. Vedeli by ste mi, prosím,poradiť, ako by sa to dalo riešiť?
Dobrý deň,
ďakujeme za Vašu otázku.
Na základe Vašich informácií nie je možné určiť pôvod Vašich ťažkostí. Môže sa jednať napríklad aj o nevhodnú obuv, prípadne v kombinácii so zrohovatenou pokožkou chodidiel, ktoré by sa po ešte dlhšej chôdzi mohli rozvinúť do otlaku, ale aj o vážnejšie príčiny, ktoré sa objavujú ako komplikácie chronických ochorení. V prípade opakujúcich sa ťažkostí Vám odporúčam navštíviť kamennú lekáreň Dr.Max, kde Vám môžu kolegovia na základe ďalších informácií pomôcť určiť možnú príčinu bolesti.
Prajem pekný zvyšok dňa.
S pozdravom
PharmDr. Veronika Kiabová